b'\n_START_ARTICLE_\nSchuko\n_START_PARAGRAPH_\nSchuko \xc3\xa9s un sistema d\'endoll i presa de corrent que es defineix en l\'est\xc3\xa0ndard "CEE 7/4" com a "Tipus F". Un endoll Schuko est\xc3\xa0 format per dues clavilles cil\xc3\xadndriques, de 4,8 mm de di\xc3\xa0metre, 19 mm de longitud i separades 19 mm, per als contactes de la fase i el neutre, m\xc3\xa9s dos contactes plans en les parts superior i inferior dels laterals de l\'endoll destinats per connectar la terra. Les preses schuko formen una cavitat en la qual s\'insereix l\'endoll. Tant les preses com els endolls Schuko s\xc3\xb3n sim\xc3\xa8trics, de manera que tamb\xc3\xa9 es poden connectar si es giren 180 graus. Com molts altres tipus d\'endolls europeus, els endolls schuko accepten endolls europlug. Els endolls schuko es consideren molt segurs quan es combinen amb les preses de corrent schuko per\xc3\xb2 la seguretat no est\xc3\xa0 certificada quan es fan servir amb qualsevol altre tipus de connector. "Schuko" \xc3\xa9s la forma abreujada del terme alemany schutzkontakt (literalment: contacte protector), el que senzillament indica que tant l\'endoll com la presa estan equipats amb contactes de protecci\xc3\xb3 a terra (en forma de ganxos en lloc de clavilles).\n_START_SECTION_\nFuncionament\n_START_PARAGRAPH_\nEls connectors Schuko s\'usen normalment en circuits de 230 V, 50 Hz i per a corrents no superiors a 16 A. Quan s\'introdueix en la presa de corrent, l\'endoll Schuko cobreix tot l\'orifici d\'aquesta ( 1 ) i estableix una connexi\xc3\xb3 de protecci\xc3\xb3 a terra a trav\xc3\xa9s de la connexi\xc3\xb3 de terra (  2 ), pr\xc3\xa8viament les clavilles de la fase i el neutre ( 3 ) estableixen connexi\xc3\xb3, prevenint aix\xc3\xad que els usuaris puguin tocar les clavilles connectades. (Per aquest motiu el sistema schuko no requereix clavilles parcialment a\xc3\xafllades com en canvi fan servir altres sistemes com l\'europlug i els endolls Brit\xc3\xa0nics i Australians). Un parell d\'osques no conductores a manera de guies ( 4 ) en els costats dret i esquerre proporcionen un estabilitat extra possibilitant un \xc3\xbas segur de connexions grans i pesades (p. ex.: adaptadors o temporitzadors).'